Document ID: 32011R0754

32011R0754
L 199/23
SLUŽBENI LIST EUROPSKE UNIJE
UREDBA VIJEĆA (EU) br. 754/2001
od 1. kolovoza 2011.
o izmjeni Uredbe (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 215. stavak 2.,
uzimajući u obzir Odluku Vijeća 2011/487/ZVSP od 1. kolovoza 2011. o izmjeni Zajedničkog stajališta Vijeća 2002/402/ZVSP o mjerama ograničavanja protiv Osame bin Ladena, članova organizacije Al-Qaide i talibana te ostalih pojedinaca, skupina, poduzeća i subjekata povezanih s njima (1), donesenu u skladu s poglavljem 2. glave V. Ugovora o Europskoj uniji,
uzimajući u obzir zajednički prijedlog visokog predstavnika Unije za vanjske poslove i sigurnosnu politiku te Europske komisije,
budući da:
(1)
Dana 27. svibnja 2002. Vijeće je donijelo Zajedničko stajalište 2002/402/ZVSP (2) i Uredbu (EZ) br. 881/2002 (3).
(2)
Dana 17. lipnja 2011. Vijeće sigurnosti Ujedinjenih naroda, djelujući prema poglavlju VII. Povelje Ujedinjenih naroda, usvojilo je Rezoluciju 1989 (2011.) o prijetnjama koje po međunarodni mir i sigurnost predstavljaju terorističke aktivnosti.
(3)
Dana 1. kolovoza 2011. Vijeće je donijelo Odluku 2011/487/ZVSP.
(4)
Uredu (EZ) br. 881/2002 bi stoga trebalo izmijeniti na odgovarajući način,
DONIJELO JE OVU UREDBU:
Članak 1.
Uredba (EZ) br. 881/2002 mijenja se kako slijedi:
1.
naslov se zamjenjuje sljedećim:
2.
u članku 1. stavku 5. riječi „i talibani” brišu se;
3.
u članku 2. stavku 3. riječi „Osama bin Laden” i „i talibani” brišu se.
Članak 2.
Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. kolovoza 2011.

Labels: 3
10
18
5